kardosdrur/scandi-wiki huggingface dataset:
64 (tal)

64 er et lige heltal og det naturlige tal, som kommer efter 63 og efterfølges af 65.

I matematik 
 En potens af 2 (26 = 2 × 2 × 2 × 2 × 2 × 2).
 Et kvadrattal (8*8) og et kubiktal (4*4*4)
 Det mindste tal med præcis 7 divisorer.
 Tallet 264-1 blev faktoriseret af Landry i 1880.
  = 15, hvor 1 + 5 = 6 og 5 – 1 = 4.

Andet 
 64 er atomnummeret på grundstoffet Gadolinium.
 I skak er der 64 felter.
 T-64 er en sovjetisk kampvogn.
 64 er den internationale telefonkode for New Zealand.
 Nintendo 64 er en kendt spillekonsol som danske børn spillede meget på sidst i 1990'erne. Deres forældre må forventes at kende Commodore 64 fra deres barndom og ungdom i 1980'erne.
 I Java fylder den primitive type long 64 bit (8 byte) i hukommelsen.

Bestemte tal
Trond Andersen

Trond Andersen (født 6. januar 1975) er en tidligere norsk fodboldsspiller, som forsvarsspiller, der spillede for blandt andet Brøndby IF og AaB i Danmark. Han kunne spille alle pladser i den bagerste kæde, og også gøre sig gældende på den defensive midtbane.

Referencer 

Fodboldspillere fra Norge
Fodboldspillere fra AaB
Fodboldspillere fra Brøndby IF
Fodboldspillere fra Wimbledon F.C.
Fodboldspillere fra Molde FK
Deltagere ved det europæiske mesterskab i fodbold 2000
Kreds (graf)

En kreds (eng. cycle) i en graf er en liste af n forskellige knuder v1, v2, v3, ... , vn-1, vn, hvor hver knude vi i listen er forbundet via. en kant med nabo knuden vi+1 og yderligere er knuden vn  kantforbundet med v1. Længden af en kreds er antallet af knuder i listen, hvor enhver kreds har længde ≥ 3. Kredsgrafer af længde n betegnes ofte for Cn.
På figuren ses tegninger af de første Cn-grafer:

Grafteori
Helved

Helved er en lille landsby på øen Als, beliggende i Notmark Sogn tæt ved Fynshav. Den ligger i Sønderborg Kommune og tilhører Region Syddanmark. Helved ligger i udkanten af Danmarks største bøgeskov, Nørreskoven.   

Landsbyen har ca. 70 indbyggere og var i fordums dage en klassisk landsby, hvor hovedbeskæftigelsen bestod af landbrug. Da landbruget langsomt gik i opløsning fik flere og flere beboere arbejde på Danfoss. 

Helved havde i perioden 1979-2022 den meget aktive Midtals Friskole. Bygningerne for kroen Frydendal Kro & Hotel, som kunne dateres tilbage til 1762, blev revet ned i 2021.
Byen har stadig den godgørende "Hørup Genbrugsbutik". 

Der er flere gamle bindingsværkshuse og en gammel (ikke mere aktiv) vandmølle i byen. Byens "oplande" består bl.a. af Skærtoft, Frydendal (hvor kroen ligger) og Stenkobbel. Der er en forhistorisk grav samt lang- eller runddysser og gravhøje rundt omkring i skoven.

Betydning
Navnet "Helved" har sin oprindelse i de gamle (tyskinspirerede) dialekter. Man kan forbinde "-ved" (Witt) med "træer", eller "skov". Ifølge Peder Gammeltoft, der er lektor ved Nordisk Forskningsinstitut betyder stednavnet simpelthen Helvede.

Omkring 1995 foreslog kommunalbestyrelsen, at navnet "Helved" (grundet dets udtalemæssige lighed med Helvede) skulle ændres til "Helleved". Beboerne var imod navneændringen af historiske årsager, men også grundet navneligheden med byen Hellevad ved Rødekro. Der blev samlet underskrifter, og det lykkedes at få ændret de allerede trykte landkort tilbage til det oprindelige navn, Helved.

Referencer

Eksterne henvisninger 
Alnissen.dk
Notmark Sogn
Genbrugsbutikken

Lokaliteter på Als
Ed Bradley

Ed Bradley (født 22. juni 1941, død 9. november 2006) var amerikansk journalist og bedst kendt fra tv-programmet 60 Minutes.

Ed Bradley blev uddannet lærer, men han begyndte som reporter i forbindelse med optøjer i Philadelphia i 1960'erne. I begyndelsen af 1970'erne rejste han til Paris, og da hans penge slap op, tjente han til opholdet ved at lave tv-reportager til CBS. Senere kom han til Sydøstasien, inden han vendte tilbage til USA, hvor han nu blev en af folkene i CBS-nyhedsstaben. I 1981 kom han til 60 Minutes, hvor hans reportager var med til at give programmet sit gode renommé. 

Han døde af kronisk lymfatisk leukæmi.

Eksterne henvisninger 

Journalister fra USA
Crime of the Century

Crime of the Century er det tredje album af det pop rock/progressive rockband Supertramp, udgivet i 1974.

Crime of the Century var Supertramps første album med deres bedst kendte besætning og co-producer Ken Scott (som tidligere havde arbejdet med David Bowie og The Beatles).

Albummet blev indspillet i en række studier, deriblandt Ramport Studios (ejet af The Who) og Trident Studios.

Mange af sangene på albummet er stadig faste bestanddele til bandets koncerter (School, Bloody Well Right, Rudy og titelsangen). Næsten hele albummet er med på bandets livealbum Paris fra 1980, selvom de numre som havde instrumentering på det oprindelige Crime of the Century album (Asylum, Rudy og Crime of the Century) blev erstattet af strengsynthesizere eller Oberheimsynthesizere, som hovedsageligt blev spillet af John Helliwell med hjælp fra Roger Hodgson.

Albummet blev Supertramps første Top 40 album i USA og fik en Guldplade i USA i 1977 efter Even in the Quietest Moments blev udgivet.

Albummet blev først genudgivet i remastered version på guld-cd fra MFSL. Derefter blev en ny remastered CD version af albummet udgivet 11. juni 2002 fra A&M Records.

Spor 
Alle sange er skrevet af Rick Davies og Roger Hodgson.

 "School" – 5:34
 Sang: Roger Hodgson
 "Bloody Well Right" – 4:31
 Sang: Rick Davies
 "Hide in Your Shell" – 6:48
 Sang: Roger Hodgson
 "Asylum" – 6:43
 Sang: Rick Davies
 "Dreamer" – 3:31
 Sang: Roger Hodgson
 "Rudy" – 7:19
 Sang: Rick Davies
 "If Everyone Was Listening" – 4:04
 Sang: Roger Hodgson
 "Crime of the Century" – 5:36
 Sang: Rick Davies

Musikere 

 Rick Davies – sang, keyboard, mundharmonika
 Roger Hodgson – sang, guitar, piano
 John Helliwell – saxofoner, klarinetter, baggrundssang
 Dougie Thomson – bas
 Bob Siebenberg (som C. Benberg) – trommer, percussion

Hitlisteplaceringer 
Album – Billboard (USA)

Singles – Billboard (USA)

Eksterne henvisninger 
 Supertramped.com – The biggest Supertramp & Roger Hodgson community website 
 

Supertramp-album
Album fra 1974
Jean-Jacques Servan-Schreiber

Jean-Jacques Servan-Schreiber (født 13. februar 1924, død 6. november 2006) var en fransk journalist og politiker. Han blev ofte blot benævnt JJSS.

Jean-Jacques Servan-Schreiber blev allerede i 1948 som nyuddannet polytekniker fascineret af journalistikken og skribentvirksomhed, og han blev hentet ind på det relativt nyetablerede Le Monde som redaktør af udlandsstoffet.

Han så tidligt behovet for afkolonisering af den tredje verden og skrev flittigt herom. På den baggrund kom han i kontakt med den venstreorienterede politiker Pierre Mendès-France, som han kom til at støtte i dennes kamp for at komme til regeringsmagten. Til formålet etablerede JJSS Frankrigs første nyhedsugemagasin, L'Express, modelleret over det amerikanske Time Magazine. 

På L'Express skulle en række store franske skribenter komme til at boltre sig, herunder Jean-Paul Sartre og Albert Camus, og under præsident Charles de Gaulle var bladet det vigtigste organ for oppositionen. 

Da de Gaulle trådte tilbage, gik JJSS ind i egentlig politik, hvor han blev leder af Parti Radical. Han opnåede at blive reformminister under Valéry Giscard d'Estaing, men trak sig efter blot to uger på posten på grund af uenigheder med premierminister Jacques Chirac. 

I 1977 afhændede han L'Express for at hellige sig politik, men han manglede nu magasinet som talerør, og opstilling til første direkte valg til Europaparlamentet i 1979 blev en fiasko, der fik JJSS til at trække sig fra politik. I stedet skrev han en bog om Japans succes med brug af informationsteknologi, og han boede en overgang i USA, hvor han arbejdede med Carnegie Mellon Universitys internationale relationer. Sine sidste år brugte han på at skrive bøger, blandt andet en selvbiografi.

Forfatterskab 
Lieutenant en Algérie; 1957
Le défi américan; 1967 (på dansk udgivet som "Den amerikanske udfordring", Gyldendals Uglebøger, 1968) 
La réveil de la France; 1968
Le défi mondial; 1980 (på dansk udgivet som "Den globale udfordring", Gyldendal, 1981) 
Le choix des Juifs; Paris, Éditions Bernard Grasset 1988
Passions; Paris, Fixot, 1991
Les Fossoyeurs; Paris, Fixot, 1993

Referencer 

Journalister fra Frankrig
Politikere fra Frankrig
Radikale fra Frankrig
Personer fra Paris
Død tante

Død tante eller lumumba er en alkoholisk drik fra Vestkysten af Sydslesvig. Varm kakao hældes i en kop, hvorefter flensborg-rom tilsættes. Ovenpå kommer vanilje og flødeskum. Det tyske navn er Tote Tante.

Navnet Død tante stammer fra ældre sønderjyske opskriftssamlinger, hvor den døde tante var en sød kusine til drikken farisæer. Legenden forklarer navnet ved en kvinde (tante) fra øen Før, som var emigreret til Amerika. Det var altid hendes ønske senere at blive begravet på sin hjemø. Efter hendes død viste det sig dog, at overførslen til Før ville være alt for dyr. Men føringerne fik den idé at smugle hendes lig i en kakaokasse til øen, hvor hun til sidst fik en værdig begravelse. Drikken med rom og kakao fik senere til ære for den hjemvendte kvinde navnet Død tante. Navnet lumumba henviser til den afrikanske politiker Patrice Lumumba, der blev myrdet i 1961, men bruges mest om den franske udgave af drikken med cognac.

Eksterne henvisninger 
 Inge Adriansen: Smag på Sønderjylland, København 2012, side 195.

Referencer

Drinks
Mad fra Danmark
Egnsretter, mad- og drikkevarer fra Sønderjylland (på tværs af landegrænser)
Før
Snoezelen

Snoezelen er et begreb, der oftest anvendes om særlige sanserum, som findes i mange institutioner og bruges til forskellige pædagogiske og terapeutiske formål som f.eks. afslapning, sanseintegration samt fysio- og psykoterapi.

Snoezelen opstod i Holland i 1970'erne. Ordet 'snoezel' er en kombination af de to hollandske ord 'snuffelen' og 'doezelen', som betyder henholdvis at snuse og at blunde/sove.
 
Der findes i Danmark flere snoezelhuse, som er indrettet efter snoezel-princippet. Snoezelhusene anvendes bl.a. til terapi for såvel udviklingshæmmede børn og voksne.

Psykologi
Tibetansk mastiff

Tibetansk mastiff (藏獒 zang-ao) er en meget stor hunderace (55-85 kg) af molossertypen. Den stammer fra bjergkæden Himalaya, hvor den igennem århundreder har været benyttet som vagt- og vogterhund af nomaderne i Tibet.

Mastiff
Molosser
Superglasøjne

Superglasøjne er debutalbummet fra det danske rockband Pupil, udgivet i 1997.

Anmeldelser 

Spillestedet VEGA kårede Pupil til årets band i 1997. TV2s PULS kørte i 1999 en serie om Pupil "Lagkageprojektet", hvor titelmelodien "Amager Boulevard" nåede toppen af hitlisten.

Spor 
 "Lanni" – 3:48
 "Superglasøjne" – 3:56
 "Frk. Jørgensen" – 4:42
 "Fut-Fut" – 2:33
 "Vend om" – 4:08
 "Schæferhund (I Sommerkjole)" – 2:08
 "Op med Flaget" – 4:20
 "Paul" – 4:11
 "Tænd dig selv" – 4:02
 "Det vejer" – 4:16

Fodnoter 

Album fra 1997
Rockalbum fra Danmark
William Joyce

William Joyce (24. april 1906 – 3. januar 1946) var kendt som Lord Haw-Haw, amerikansk fascist, antisemit og speaker i Tyskland under 2. verdenskrig. Joyce havde britisk pas, men var ikke britisk statsborger. Han boede i Storbritannien fra 1922 til 1940.

I august 1939 lige før 2. verdenskrig fik Joyce at vide, at de engelske myndigheder ville tilbageholde ham for landsskadelig virksomhed, og han flygtede til Tyskland med sin kone Magaret 

Joyce blev tysk statsborger den 26. september 1940 og virkede under hele krigen som tysk propagandaradiospeaker med udsendelser rettet mod de allierede. Hans sidste udsendelse var den 30. april 1945.

Joyce blev fanget af britiske styrker i Flensborg, sendt til England og stillet for retten for højforræderi. Anklagen omfattende tre punkter.

Han forrådte et land, som ikke var hans eget, men blev dømt til døden ved engelsk ret, fordi han havde engelsk pas i begyndelsen af forræderiperioden. Dødsdommen blev eksekveret ved hængning af bødlen Albert Pierrepoint i fængslet i Wandsworth den 3. januar 1946.

Eksterne henvisninger 

Personer i 2. verdenskrig
Personer fra USA
Hatting

Hatting er en by i Østjylland med , beliggende 6 km V for Horsens. Byen ligger i Horsens Kommune og hører til Region Midtjylland.

Hatting ligger i Hatting Sogn. Hatting Kirke ligger på en lille høj midt i byen. Kirken er meget enkelt udsmykket med lyst interiør.

Hatting Bageri 
Hatting Bageri blev grundlagt i 1947. Bageriet udviklede sig fra at bage bl.a. tvebakker og lagkagebunde til at blive en stor brødproducent. I 1980 begyndte fabrikken at bage brød, der fryses ned straks efter bagningen for at holde sig frisk. Varemærket Hatting bruges stadig, men virksomheden hedder nu Lantmännen Unibake Danmark. Lantmännen Unibake driver virksomhed i 16 lande og har 4000 medarbejdere, heraf 640 i Danmark. Den er en del af den svenske kooperative koncern Lantmännen.

Historie 
Hatting var hovedby i Hatting Herred i Vejle Amt.

Kirken 
Hatting Kirke er bygget af ejeren af Bygholm Gods, etatsråd Lars de Thygeson og hustru Abel Maria Lichtenberg. Kirken blev bygget 1786 og indviet 1787. Tårnet er meget ældre og stammer fra 1400-tallet.

Hattinghuset 
Hattinghuset, et bindingsværkshus fra ca. 1770, blev i 1995 flyttet fra Hatting til Hjortsvang Museum.

Jernbanen 
Hatting havde indtil 1971 station på Fredericia-Skanderborg-Aarhus Jernbane, der blev indviet i 1868.

I 1879 beskrives byen således: "Hatting med Kirke, Skole, Præstegaard og Veirmølle".

I 1904 blev byen beskrevet således: "Hatting med Kirke, Præstegd., Skole og Forskole, Forsamlingshus (opf. 1885), Fattiggd. for H.-Thorsted Komm. (opr. 1894, Pl. for 30 Lemmer, med Alderdomsasyl), Mølle, Andelsmejeri og Jærnbanehpl."

Noter 

Byer i Horsens Kommune
Joyce

Joyce henviser til forskellige artikler:

Personer med efternavnet Joyce 

 James Joyce – irsk forfatter og digter.
 William Joyce – amerikansk/ engelsk landsforræder, under 2. verdenskrig, kendt under navnet Lord Haw-Haw.
Helhest (flertydig)

Helhest eller Helhesten kan henvise til forskellige artikler:

 Helhest – spøgelsesagtig trebenet hest.
 Helhesten (blad) – kunstblad fra 1940erne.
Nancy Pelosi

Nancy Patricia D'Alesandro Pelosi (født 26. marts 1940) er en amerikansk politiker. Hun var den 52. formand for Repræsentanternes Hus ("Speaker of the House"),  fra 3. januar 2019 til 3. januar 2023. Hun havde også embedet i perioden 2007-2011. Hun er den eneste kvinde, der har været formand for Repæsentanternes Hus, og var den kvinde i USA, der havde haft det højeste politiske embede i USA indtil 2021, hvor Kamala Harris blev indsat som vicepræsident.

Hun er vokset op i en politikerfamilie, idet både hendes far og en bror har været borgmestre i Baltimore, ligesom faderen var kongresmedlem.

Politisk karriere 
Pelosi var leder af demokraterne i Repræsentanternes Hus (2003-07). Efter det demokratiske parti vandt flertallet i Repræsentanternes Hus ved midtvejsvalget i 2006, blev hun som den første kvinde valgt til kammerets formand.

Pelosi er den første kvindelige leder af et større parti i et kammer i USAs Kongres. Hun har repræsenteret flere kongresdistrikter i Californien siden 1987. Først det 5. kongresdistrikt, derefter det 8. og i øjeblikket det 12.

I forbindelse med urolighederne ved kongresbygningen den 6. januar 2021 indledte hun, på vegne af demokraterne og støttet af 10 republikanere i Repræsentanternes Hus, en rigsretssag mod Donald Trump, hvor han sigtes for at tilskynde til oprør. De formelle anklager blev præsenteret af i Repræsentanternes Hus 11. januar. Anklageskriftet skal formelt overgives til Senatet, som afgør skyldsspørgsmålet. Det kræver 2/3 flertal at opnå en skyldig - kendelse.

Referencer 

Medlemmer af Repræsentanternes Hus i USA
Medlemmer af USA's kongres for det demokratiske parti
Kvindelige medlemmer af USA's kongres
Kvindernes æresgalleri i USA
Speaker i Repræsentanternes Hus
Lenny Martinez

Lenny Martínez (født 19. november 1976 i Honduras) er en dansk sanger og rapper, der har sine rødder i Honduras og på Cuba, hvor han voksede op. Lenny Martínez er medlem af trioen Outlandish. Han synger og rapper oftest på spansk i gruppens sange. Eksempler er "I Only Ask Of God", "Walou" "Guantanamo" "Desert Walk" (i samarbejde med Kato), "Triumf" (i samarbejde med Providers), m.fl.

Da Lenny Martínez var 14 år gammel, flyttede han til Danmark. Han voksede derefter op i Brøndby Strand sammen med de to øvrige medlemmer af Outlandish, Isam Bachiri og Waqas Qadri.

Noter

Eksterne henvisninger 
 

Personer fra Honduras
Hiphoppere fra Danmark
Inkvisition (flertydig)

Inkvisition har flere betydninger:
 Inkvisition – flere anti-kætterske bevægelser indenfor den katolske kirke.
 Middelalderlige inkvisition
 Spanske inkvisition
 Romerske inkvisition
 Portugisiske inkvisition
 Peruvianske inkvisition
 Mexikanske inkvisition
 The Spanish Inquisition (Monty Python)
 Inquisition (band) – punkband.
 Inquisition (bog) – en bog af Carlton Sherwood om Sun Myung Moon. Se Moonbevægelsen.
 Inquisition (DS9 episode) – en 6. sæson episode af Star Trek: Deep Space Nine.
Hjelmeland

Hjelmeland er en kommune i Rogaland fylke i Norge. Den grænser i nord til Suldal, i øst til Bykle, i syd til Forsand og Strand, og i vest til Finnøy. Kommunens administration ligger i byen Hjelmelandsvågen.

Kommuner i Rogaland
Ryfylke
Hå

Hå er en kommune i Rogaland fylke i Norge, og udgør den sydligste del af Jæren. Den grænser i nord til Klepp og Time, i øst til Bjerkreim og i syd til Eigersund.

Historie 
Hå blev oprettet som Hå formandskabsdistrikt i 1837, og blev til Hå kommune i 1853.

I 1894 forsvandt Hå kommune ud af historien for en periode. Den havde da 3.607 indbyggere og blev delt i to praktisk talt lige store kommuner: Nærbø og Varhaug.

Hå kommune genopstod i 1964 ved at kommunene Nærbø, Varhaug og Ogna blev slået sammen til én. Nutidens kommune dækker et areal på 254 km², og har 16.288 indbyggere (1. januar 2011).

Jernbanen blev anlagt gennem kommunen i 1870'erne.

Geografi 
Kommunen har en 40 km lang kystlinje. Hele strandzonen er del af Jærstrendene naturbeskyttelsesområde. Der er et rigt fugle- og planteliv i området. I øst stiger landskabet i bølger op til Høj-Jæren på 120 moh. med lyng- og højmoser.

Erhverv 
Det vigtigste erhverv i Hå er landbrug (50%). Landskabet er fladt landbrugsland, og der drives intensivt jordbrug med betydelig mælkeproduktion. Kommunen har også industriproduktion af jordbrugsredskaber, samt serviceerhverv.

Attraktioner 
Den største turistattraktion i kommunen er strandområderne med det rige fugle- og planteliv, strande og havbølger som bryder, høj himmel og et skiftende lys. Det er etableret en gangsti, som følger den gamle kongevej langs havet. Ved Varhaug lå der i 1200-tallet en kirke, der dog er borte i dag, men kirkegården ligger der endnu.

Ved udløbet af Håelven er der flere grave fra jernalderen, og der ligger også Hå gamle præstegård, som i dag benyttes til udstillinger.

Referencer 

 
Kommuner i Rogaland
Clostridium botulinum

Clostridium botulinum er en Gram-positiv, stavformet bakterie, der producerer nervegiften botulinumtoksin, der forårsager den slappe muskellammelse set i pølseforgiftning. Det er også det primære lammelsesmiddel i botox. Bakterien er anaerob og sporedannende og findes i jord.

Se også 
 Clostridium difficile

Eksterne henvisninger 

Botulinum
Metal Gear

er et computerspil der blev udgivet 2 juli 1987. Spillet er det første spil i Metal Gear Solid-serien der er skabt af spiludvikleren Hideo Kojima. Spillet foregår i fugleperspektiv og er kendt som det første rigtige snigespil.

Historie 
I spillet er man agenten Solid Snake fra styrken Foxhound, der har til opgave at ødelægge kamprobotten Metal Gear. Historien får dog et twist da skaberen af Metal Gear viser sig at være Solid Snakes far, Big Boss.

Escape from New York 
Solid snake, ligner meget til forveksling Kurt Russell i filmen Escape From New York.

Dvs. ser man filmen, og derefter spiller det første Metal Gear, så vil man se sammenhæng mellem personerne.

Kilder/eksterne henvisninger 

Konami.com

Computerspil fra 1987
Commodore 64-spil
DOS-spil
NES-spil
Thomas Dybdahl

Thomas Dybdahl (født 12. april 1979 i Sandnes, Norge) er en norsk sanger/sangskriver.

Thomas Dybdahl er på få år blevet det man kalder et stjerneskud i sit hjemland Norge. Allerede som 12-årig fik Thomas Dybdahl en guitar foræret, og i sin gymnasietid var han guitarist i det jazz- og popinspirerede Stavanger-band Quadrophonics, der bl.a. tegnede en pladekontrakt med Virgin og opnåede en vis succes hjemlandet Norge. 

Hans første udgivelse som solo-kunstner var EP'en Bird fra 2000, der fik en del ros, men ellers ikke den store opmærksomhed. Bird er i dag, pga. sin sjældenhed, højst populær på samlermarkedet og sælges for priser helt op omkring 12000 NOK (QXL Norge november 2008). Thomas Dybdahls anden udgivelse var EP'en John Wayne fra 2001, der dog ikke blev nogen succes. Disse to EP'er indeholder lavmælt og primært akustisk materiale, inspireret af bl.a. Neil Young.

I 2002 udgav Thomas Dybdahl sit første album, ... That Great October Sound, som samtidig var første del af hans October Trilogy. Albummet vandt stor påskønnelse nationalt såvel som internationalt, og solgte guld i Norge pga. massiv opmærksomhed fra den norske presse såvel som radio. Albummet indeholder desuden hans første radio single From Grace, som er en hyldest til den afdøde musiker Jeff Buckley.
Anden del af hans October Trilogy, albummet Stray Dogs blevet udgivet i 2003. Anmeldelserne var endnu engang overvældende og resulterede bl.a. i en fuldstændig udsolgt turné og to nomineringer ved den norske Grammy uddeling. Tredje og sidste del af October Trilogy, One Day You'll Dance For Me New York City fulgte op på de to tidligere succeser og manifesterede blot hans unikke talent og hans position som en af nordens mest talentfulde popmusikere. Hans mest positive anmeldelser betegner ham sågar som et nyt pop vidunder og sammenligner ham med ekstremt talentfulde solo-artister som Jeff Buckley og Nick Cave.
I 2006 udgav han albummet Science efterfulgt af en turné i Skandinavien.
Han har modtaget Spellemannsprisen og Alarmprisen for sit fantastiske og fremtrædende arbejde.

I 2004 dannede han, sammen med medlemmer fra både Jaga Jazzist og Bigbang, gruppen, The National Bank, hvori han selv fungerer som frontsanger. Gruppens selvbetitlede debutalbum røg øjeblikkeligt ind på de norske hitlister. Dette album er dog kun blevet udgivet i Norge.

Diskografi

Album 
 ... That Great October Sound (2002)
 Stray Dogs (2003)
 One Day You'll Dance For Me New York City (2004)
 Science (2006)
 Waiting For That One Clear Moment (2010)
 What's Left Is Forever (2013)

EP'er og singler 
 Bird (EP) (2000)
 John Wayne (EP) (2001)
 Rain Down on Me (2003)
 A Lovestory (2004)

DVD-er 
 That Great October DVD (2003)
 That Great October DVD (Digitally Remastered) (2005)

Deltagelse i andre udgivelser 
 Quadrophonics – Q (1998)
 The National Bank – The National Bank (2004)
 The National Bank – Come On Over to the Other Side (2008)
 Morcheeba ft. Thomas Dybdahl – album Dive Deep, sangene Riverbed, Sleep on it tonight, Washed away (2008)

Eksterne henvisninger 

 Officiel hjemmeside
 The Unofficial Thomas Dybdahl Fan Page

Musikere fra Norge
Har spillet på Roskilde Festival
Kantabrien

Kantabrien eller Cantabrien er en provins og en autonom region i det nordlige Spanien. Regionen består kun af den ene provins Cantabrien. Regionen grænser i øst til Baskerlandet, i syd til Castilla y León og i vest til Asturias. Mod nord grænser den til Atlanterhavet (Biscayabugten). Hovedstaden i provinsen er byen Santander. Regionen dækker et areal på 5.321 km², og havde 568.091 indbyggere i 2006.

Eksterne henvisninger 

 gobcantabria.es